**Nyilatkozat szervezeteknek**

1. Nyilatkozom, hogy a támogatási igényben foglalt adatok, információk és dokumentumok teljeskörűek, valódiak, hitelesek.

2. Nyilatkozom, hogy az általam képviselt szervezet nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban.

3. Nyilatkozom, hogy az általam képviselt szervezet megfelel a rendezett munkaügyi kapcsolatok követelményeinek, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és  jogi személy vagy jogi személyiséggel nem rendelkező más szervezet esetén átlátható szervezetnek minősül.

4. Nyilatkozom, hogy amennyiben az általam képviselt szervezet nem minősül átlátható szervezetnek, vállalom ennek határidőben történő teljesítését.

5. Nyilatkozom, hogy a 84/2013. (XII. 30.) EMMI rendelet szerint vizsgálandó jogi személy, jogi személyiséggel nem rendelkező szervezet adatait rendelkezésre bocsátom.

6. Nyilatkozom a közpénzekből nyújtott támogatások átláthatóságáról szóló 2007. évi CLXXXI. törvény 14. §-a alapján, hogy aki

a) a pályázati eljárásban döntés-előkészítőként közreműködő vagy döntéshozó,

b) kizárt közjogi tisztségviselő,

c) az a)–b) pont alá tartozó személy közeli hozzátartozója,

d) az a)–c) pontban megjelölt személy tulajdonában álló gazdasági társaság,

e) gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,

f) egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy,

fa) amely a pályázat kiírását megelőző 5 évben együttműködési megállapodást kötött vagy tartott fenn Magyarországon bejegyzett párttal,

fb) amely a pályázat kiírását megelőző 5 évben párttal közös jelöltet állított országgyűlési, európai parlamenti vagy helyi önkormányzati választáson,

g) a részvételből való kizártságának tényét az erre rendszeresített honlapon közzétették.

Amennyiben az érintettség fennáll, úgy a pályázat benyújtásával egyidejűleg e körülmény közzétételét kezdeményeztem. A közzétételi kérelem (a nyomtatvány letölthető a www.kozpenzpalyazat.gov.hu oldalról) digitális hitelesített példányát a pályázathoz csatolom

7. Nyilatkozom, hogy az elszámolás alapjául szolgáló dokumentumok az alábbi címen lelhetők föl

Megnevezés:

Irányítószám:

Település:

Cím:

8. Nyilatkozom, hogy a változás-bejelentési kötelezettséget magamra nézve kötelezőnek ismerem el és ennek alapján a benyújtott dokumentumokhoz képest bekövetkező változásokat 8 napon belül a Lebonyolító felé benyújtom.

9. Nyilatkozom, hogy a jogosulatlanul igénybe vett támogatás összegét és annak kamatait a hatályos jogszabályokban foglaltak szerint visszafizetem.

10. Nyilatkozom, hogy a támogató által előírt biztosítékokat rendelkezésre bocsátom legkésőbb megítélt költségvetési támogatás folyósításának a támogatási szerződésben meghatározott időpontját megelőző ötödik napon (a szerződéskötés idejére azonban benyújtandó a papíralapú eredeti dokumentum is).

11. Nyilatkozom, hogy a költségvetési támogatás tekintetében adólevonási joggal szervezetem rendelkezik / nem rendelkezik.

12.  Nyilatkozom, hogy csatolom

a) az igazolást vagy nyilatkozatot a saját forrásról rendelkezésre állásáról (ahol releváns),

b) az adatlapot kitöltve, illetve az abban előírt adatokat,

c) az egyes finanszírozási időszakokat tartalmazó költségtervet.

13.      Ingatlanhoz kapcsolódó felhalmozási célú támogatások esetében elektronikus dokumentumként szolgáltatott nem hiteles tulajdonilap-másolat, építési engedély-köteles beruházás támogatására benyújtott pályázat, kérelem esetén a jogerős elvi építési engedély az ingatlan tulajdoni lapon bejegyzett tulajdonosától származó hozzájáruló nyilatkozatával, vagy a jogerős építési engedély.

Nyilatkozat szervezet tevékenységéhez

A szervezet tevékenységéről, támogatásból részesüléséről

Nyilatkozom, hogy az általam képviselt szervezet:

• gazdasági-közhasznú tevékenységének % - os aránya:

gazdasági/vállalkozási tevékenység (%):

közhasznú tevékenység (%)

Kérjük a megfelelő pont jelölését:

• szervezetünk a kérelmezett támogatás várható folyósításának évében és az azt megelőző két pénzügyi évben támogatási szerződésben feltüntetett csekély összegű (de minimis) támogatási jogcímen az alábbi összegű állami támogatásokban részesült:

2013. évben

2014. évben

2015. évben

• szervezetünk a kérelmezett támogatás várható folyósításának évében és az azt megelőző két pénzügyi évben csekély összegű (de minimis) állami támogatásban nem részesült.

Tudomásul veszem, hogy ha a fent megjelölt években a csekély összegű állami támogatás mértéke a 200 000 eurót eléri vagy meghaladja, úgy ilyen jogcímen további állami támogatásban az általam képviselt szervezet nem részesülhet.